Zorislav Jelenčić, prof.

Srednja škola Marka Marulića Slatina

Trg Ruđera Boškovića 16, Slatina 33520

**KRITERIJI OCJENJIVANJA (ETIKA)**

**PROMIŠLJANJE**

**Nedovoljan (1)** – neusvojenost osnovnih etičkih pojmova, neprepoznavanje osnovnih etičkih problema i etičkih tema ni uz pomoć nastavnika.

**Dovoljan (2)** – samostalno određivanje teorijskih pojmova filozofije morala; određivanje osnovnih etičkih pojmova i izvornih pojmova različitih filozofa u filozofiji morala, samostalno navođenje bitnih problema u odabranim razdobljima povijesti filozofije morala.

**Dobar (3)** – samostalno razlikovanje i objašnjavanje bitnih i odabranih pojmova i problema etike kroz različita razdoblja filozofije morala.

**Vrlo dobar (4)** – tumačenje i argumentirano objašnjavanje i rasprava o rješavanju problema u filozofiji morala odnosno u etici, određivanje odnosa bitnih pojmova i određivanje značaja problema i njihovih rješavanja unutar navedene filozofijske discipline i u različitim razdobljima povijesti filozofije morala s izostankom razumijevanja njihovog značaja na konkretnom etičkom ili moralnom problemu i u sklopu navođenja različitih primjera.

**Odličan (5)** – samostalno objašnjavanje osnovnih etičkih pojmova, problema, pitanja te rješenja, objašnjenja i razumijevanje njihovog značaja na konkretnom navođenju različitih primjera.

**DJELOVANJE**

**Nedovoljan (1)** – nemogućnost analize i tumačenja dogovorenog zadatka te tumačenja različitih tipova prikaza odnosa među odabranih etičkim pojmovima, neprepoznavanje etičkih pitanja i moralnih problema prilikom analize i tumačenja zadatka, nemogućnost oblikovanja vlastitog etičkog ili moralnog rješenja i zastupanja određenje teze na temelju zadane ili pretpostavljene argumentacije.

**Dovoljan (2)** – analiza i tumačenje dogovorenog zadatka te tumačenje različitih tipova prikaza na osnovi odabranih odnosa etičkih pojmova, prepoznavanje etičkih pitanja i moralnih problema bez uvida u problem prilikom analize i tumačenja dogovorenog zadatka ili projekta, nemogućnost oblikovanja vlastitog moralnog rješenja, nemogućnost razlikovanja teze i argumenata.

**Dobar (3)** – samostalna analiza i tumačenje dogovorenog zadatka ili projekta te tumačenje različitih tipova prikaza ili izvješća samostalno ili uz pomoć nastavnika na osnovi odabranih odnosa etičkih pojmova, prepoznavanje etičkih pitanja i moralnih problema s uvidom u temeljni problem prilikom analize i tumačenja dogovorenog zadatka ili projekta bez prepoznavanja ostalih problema na osnovi mogućih etičkih ili moralnih problema koji su implicirani u zadatku ili projektu, oblikovanje usvojenog moralnog rješenja, razlikovanje teza i argumenata na osnovnoj etičkoj razini.

**Vrlo dobar (4)** – samostalna analiza i tumačenje unaprijed dogovorenog zadatka ili projekta te samostalno tumačenje različitih tipova prikaza ili izvješća na osnovi odabranih odnosa etičkih pojmova, definiranje etičkih pitanja i moralnih problema s uvidom u različite moralne dvojbe prilikom analize i tumačenja zadatka ili projekta uz prepoznavanje i primjenu ostalih problema na osnovi mogućih etičkih odnosno moralnih problema koji su implicirani u zadatku ili objašnjenju, oblikovanje vlastitog moralnog rješenja, samostalno iznošenje teza i argumenata bez njihovog povezivanja u smislenu cjelinu.

**Odličan (5)** – samostalna analiza i tumačenje unaprijed dogovorenog projekta ili zadatka te samostalno tumačenje različitih tipova prikaza ili izvješća na osnovi odabranih odnosa etičkih pojmova, objašnjavanje etičkih pitanja i moralnih problema s uvidom u različite moralne dvojbe prilikom analize i tumačenja zadatka ili projekta uz primjenu ostalih problema na osnovi zadataka ili mogućih problema koji su implicirani u samom projektu, oblikovanje vlastitog etičkog rješenja i moralnog stava, samostalno iznošenje teza i argumenata te njihovo sustavno povezivanje u smislenu cjelinu.